Szent Tamás Iskola

A Szent Tamás Iskola (németül Thomasschule zu Leipzig) egy koedukált és állami fenntartású bentlakásos iskola Lipcsében, Németországban amit 1212-ben alapított az Ágoston-rend. A világ egyik legrégebbi iskolája. Története Az intézményt 1212-ben alapította Dietrich von Meißen őrgróf, így Európa egyik legrégebbi iskolája lett. Szent Ágoston kanonokjai schola pauperumként, azaz a szegények javát szolgáló ingyenes iskolaként működtették. A Szent Tamás-templomot az iskolával együtt alapították. A Szent Tamás iskolát először 1254-ből származó dokumentumok említik. 1539-ben Lipcse városa vette át az iskola tulajdonjogát. A fiúkórus (Thomanerchor) minden tagja (Thomaner) az iskolába jár a többi tanulóval együtt. A kórus tagjai, azaz a Thomaner az iskola saját bentlakásos iskolájában, a Thomasalumnatban él. Az iskola első épülete a Szent Tamás-templom jelenlegi udvarán volt. 1553-ban egy melléképületet építettek oda. Johann Sebastian Bach, a Thomaskantor idejében ezeket az épületeket kibővítették; 1829-ben újjáépítették őket. 1877-ben egy új épületet emeltek a Schreberstraßén a helyhiány miatt. 1881-ben elkészült az internátus új épülete. Az iskolát a Kapp-puccs idején a Freikorps egysége használta laktanyaként. A náci korszak alatt az iskola folytatta szokásos tantervét. Az iskola kibírta az 1943. december 3-i éjszakai bombázásokat, csak a tornaterem és az internátussal szemben lévő épületek pusztultak el. Az akkori rektor, Günther Ramin úgy döntött, hogy a kórust a grimmai Königlich Sächsische Fürsten- und Landesschule Sankt Augustin iskolába költözteti. Emiatt és az idősebb diákok besorozása miatt a Lipcsei Egyetem saját céljaira használhatta az iskola épületét. A rektor döntése a kórust átköltöztetéséről az 1944. február 20-i bombázások során igazolódott be, amikor az iskola épületei megsemmisültek. Ezt követően a megmaradt tanulók a Hillerstraßén található 41. Volksschule-ba jártak. A kórus később újra csatlakozott ezekhez a tanulókhoz a Hillerstraßén. A II. világháború után 1973-ban az iskola új épületbe költözött a Pestalozzistraßén (ma Telemannstraße), de az internátus továbbra is a Hillerstraßén maradt. Az 1990-es német újraegyesítés után a tanulók száma elkezdett megnőni. 2008 óta az iskola matematika, természettudományok, zene és nyelvészeti kurzusokat is kínál az ott tanulóknak. 2000 szeptemberében az iskola beköltözött a Hillerstraßén található, felújított eredeti épületbe. Nevezetes diákok Híres tanárok Jegyzetek Fordítás Ez a szócikk részben vagy egészben a St. Thomas School, Leipzig című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Franz Kemmerling: Die Thomasschule zu Lipzig: Eine kurze Geschichte von ihrer Gründung 1212 bis zum Jahre 1227. Lipcse: Teubner. 1927. Michael Maul: „Dero berühmbter Chor“: Die Leipziger Thomasschule und ihre Kantoren 1212–1804. Lipcse: Lehmstedt. 2012. ISBN 978-3-942473-24-8 Corinna Wörner: Zwischen Anpassung und Resistenz: Der Thomanerchor Leipzig in zwei politischen Systemen. Hildesheim: Studien und Materialien zur Musikwissenschaft, Bd. 123. Georg Olms Verlag. 2023. ISBN 978-3-487-16232-4 Absztrakt Corinna Wörner:''Zwischen Kulturpflege und Kulturpropaganda – Thomaner- und Kreuzchor als Kulturbotschafter der DDR'', in: Ritter, Rüdiger (Hg.): Musik und ihre gesellschaftliche Bedeutung in den staats- und postsozialistischen Ländern Mittel- und Osteuropas seit 1945, (Ostmitteleuropa interdisziplinär, Bd. 3), Wiesbaden 2023, p. 217–235, ISBN 978-3-447-12113-2. További információk Hivatalos weboldal (németül) Kapcsolódó szócikkek Tamás-templom (Lipcse) Kreuzkirche (Drezda)